नई दिल्ली: बॉलीवुड के ‘बाजीराव-मस्तानी’ यानी रणवीर सिंह (Ranveer Singh) और दीपिका पादुकोण (Deepika Padukone) की शादी कोंकणी रीति-रिवाज से बुधवार को इटली के लोम्बार्डी में लेक कोमो पर बने विला डेल बालबियानेलो में हुई. इस दौरान चुनिंदा हस्ती और परिवार के लोग शामिल हुए. शादी की तस्वीरें या वीडियो लीक न हो, इसका स्टार्स ने खास ख्याल रखा. इसके बावजूद लेक के पास बोट के जरिए कुछ तस्वीरें और वीडियो सोशल मीडिया पर काफी वायरल हो गए हैं. हालांकि दीपिका पादुकोण और रणवीर सिंह की तरफ से कोई भी ऑफिशियल तस्वीर या वीडियो शेयर नहीं किया गया. कई मीडिया हाउसेस के बॉलीवुड जर्नलिस्ट मौके पर तस्वीरें कैप्चर करने की कोशिश की, लेकिन पूरी तरह से सफल नहीं हो पाए.